《龙周勚卫仲匡李显国过吸和轩二首 其二》
明代·何吾驺

论才天地少，此会有吾俦。高论飞觥赏，芳华揽镜浮。

雨霏催刻烛，山晚怅登楼。不浅藤萝约，临风咏四愁。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。